
ROMÂNIA
JUDEŢUL BIHOR
MUNICIPIULUI MARGHITA
             

Cabinet viceprimar
Nr.1428 din 9.02.2023

Având în vedere : 
- prevederile art. 8, ale art. 22 și ale art. 31 din Legea nr. 350/ 2005 privind regimul finanțărilor nerambursabile din fonduri publice alocate pentru activități nonprofit de interes general, modificată și completată; 
- regimul finanțărilor nerambursabile din fondurile bugetului local alocate pentru activități nonprofit de interes local, respectiv faptul că a intervenit necesitatea măririi valorii maxime care poate fi acordată finanțării proiectelor culturale depuse de asociațiile nonprofit în baza legii 350/2005, în contextul social - economic diferit și mult schimbat de la aprobarea limitei maxime în precedenta hotărâre de consiliu local, 

Propun inițierea unui proiect de hotărâre privind aprobarea modificării acestui maxim financiar, prin stabilirea acestuia de la 3000 lei la 5000 lei, pentru punerea în aplicare a Legii nr. 350/ 2005 privind regimul finanțărilor nerambursabile din fonduri publice alocate pentru activitati nonprofit de interes general, în acord cu realitățile și nevoile financiare actuale. 
Atribuirea contractelor de finanțare nerambursabilă se va face exclusiv tot pe baza selecției publice de proiecte, procedură care permite atribuirea unui contract de finanțare nerambursabilă din fonduri publice, prin selectarea acestuia de către o comisie de evaluare și selecție, cu respectarea principiilor prevăzute anterior. 
Programele şi proiectele de interes public vor fi selecţionate pentru finanţare în cadrul limitelor noului fond supus aprobării Consiliului local al municipiului Marghita, stabilit potrivit prevederilor legale referitoare la elaborarea, aprobarea, executarea și raportarea bugetului local.  Vor fi supuse evaluării numai solicitările care întrunesc criteriile de selecţionare stabilite de anexa privind instrucțiunile generale pentru efectuarea plăților, cu luarea în considerare doar a cheltuielilor eligibile pentru finanțare. 

Prezentul proiect de hotărâre se aplică tuturor solicitanţilor persoane fizice şi juridice fără scop patrimonial – asociaţii ori fundaţii constituite conform legii, care depun propuneri de proiecte/ programe în conformitate cu domeniul şi obiectivele finanţărilor nerambursabile de la bugetul Municipiului Marghita, în vederea atribuirii contractelor de finanţare nerambursabilă.



Zsolt Demian,
viceprimar

